अन्ना हजारे के अभियान का उद्देश्य पूरा हुआ : पीएम  
मनमोहन सिंह ने कहा कि अन्ना के आंदोलन का उद्देश्य पूरा हो गया है। उन्होंने कहा कि सरकार एक प्रभावी लोकपाल लाने की दिशा में काम कर रही है।
प्रधानमंत्री मनमोहन सिंह ने बुधवार को कहा कि अन्ना हजारे के आंदोलन का उद्देश्य पूरा हो गया है। उन्होंने कहा कि सरकार एक प्रभावी लोकपाल लाने की दिशा में काम कर रही है, जो लोगों के लिए इस आश्वासन की तरह होगा कि भ्रष्टाचार जीवन का हिस्सा नहीं बन सकता। उन्होंने कहा कि भ्रष्टाचार सुशासन और विकास को ठेस पहुंचा रहा है और उनकी सरकार व्यवस्था में सुधार के लिए प्रतिबद्ध है।  प्रधानमंत्री से पूछा गया कि क्या हजारे उन पर और उनकी सरकार पर लगातार हमला करते हुए अनुचित कार्य कर रहे हैं, इस पर उन्होंने संवाददाताओं से कहा, मैं इस मौके पर किसी व्यक्ति विशेष की आलोचना नहीं करूंगा।